**2017. október**

**Látogass el a Kreatív Európa Iroda honlapjára és kövess minket Facebookon és Twitteren is!**

[media.kreativeuropa.hu](file:///\\kreativeuropasrv\iroda\MEDIA%20alprogram\MEDIA%20alprogram%202016\Hírlevelek\media.kreativeuropa.hu)

**[](https://twitter.com/CED_HU)[](https://www.facebook.com/KreativEuropaIroda/?fref=nf)**

**Hírek:**

****

Október 12-én került megrendezésre a Kreatív Európa Iroda és az Erich Pommer Institute közös szemináriuma ***Co-producing in Europe: An Overview*** címmel az Európai Ifjúsági Központban. A rendezvény résztvevői olyan szakértők előadásait hallhatta, mint Bernie Stampfer, az International Film Partners munkatársa vagy Petrányi Viktória, a Fehér Isten és a Jupiter holdja c. filmek producere.

Bernie Stampfer az európai filmipar helyzetének bemutatásán kívül a koprodukciók különböző finanszírozási lehetőségeire hívta fel a résztvevők figyelmét. A nemzetközi együttműködések és a koprodukciós szerződések kapcsán gyakran felmerülő jogi kérdésekről és kihívásokról pedig dr. Csóka Dávid ügyvéd adott részletes tájékoztatást.

Esettanulmányként Mundruczó Kornél filmje, a magyar-német koprodukcióban MEDIA támogatással megvalósuló *Jupiter holdja* szolgált a szeminárium fő témájának gyakorlati szemléltetéséhez. A film producere, Petrányi Viktória bepillantást engedett a Jupiter holdjának fejlesztési fázisát, különös tekintettel a felmerülő költségvetési kihívásokra.

A szeminárium résztvevői a gyakorlatba is átültették az elhangzottakat, és kidolgozták egy fiktív filmterv költségvetési tervét. A csoportok által bemutatott projektekhez Petrányi Viktória, Bernie Stampfer, valamint Kresméry Dániel, a Korda Filmstúdió produkciós vezetője tett javaslatokat, és vázolt fel alternatív lehetőségeket a tervhez legjobban illeszkedő megoldások érdekében.



**Képzési lehetőségek Európában:**



**Anidox: LAB 2018**

Az AniDox: Lab tehetséges animációs és dokumentumfilm-készítők számára nyújt lehetőséget arra, hogy a két területet kombinálják. A képzés animációs filmrendezőknek, dokumentumfilmeseknek és kreatív producereknek szól.  
  
Jelentkezési határidő: **2017. november 1.**  
Részvételi díj: 500 EUR (Ösztöndíjak elérhetők.)  
  
Időpontok és helyszínek:  
The Animation Workshop: 2018. február 28.-március 2. Dánia, Viborg   
The Danish Film Institute, 2018. május 16- 18. Dánia, Koppenhága   
The Animation Workshop: 2018. augusztus 13-17. Dánia, Viborg   
[További információ](http://media.kreativeuropa.hu/kepzesek-esemenyek/item/318-anidox-lab-2018)



**EURODOC 2018**

Az EURODOC az egyik vezető európai dokumentumfilmes képzési program, amely fejlesztés alatt álló dokumentumfilmek nemzetközi koprodukcióban történő megvalósításához nyújt segítséget.  
  
Projektek benyújtásának határideje: **2017. november 13.**  
(A programra lehetőség van projekt benyújtása nélkül is jelentkezni.)  
  
Kurzusok:  
SESSION 1 – Forgatókönyv fejlesztés / **2018. március** (6 nap)  
SESSION 2 – Koprodukció, Költségvetés, Finanszírozás és Packaging / **2018. június** (6 nap)  
SESSION 3 – Találkozó főszerkesztőkkel (commissioning editors) / **2018. október** (6 nap)  
[További információ](http://media.kreativeuropa.hu/kepzesek-esemenyek/item/327-eurodoc-2018)




**EKRAN+ 2018**

A Wajda Stúdió által létrehozott EKRAN+ egy 22 napos projekt-alapú nemzetközi képzési program rendezőknek/író-rendezőknek. A képzés témái: forgatókönyv-fejlesztés; kreatív előkészítési folyamatok; vágás; a film vizuális nyelvének és tónusának megtalálása és finomítása.  
  
Jelentkezési határidő: **2017. december 1.**  
Helyszín: **Lengyelország, Varsó**  
A programon való részvétel INGYENES!  
[További információ](http://media.kreativeuropa.hu/kepzesek-esemenyek/item/328-ekran-2018)



## Cartoon Masters ösztöndíj a Cartoon Digital eseményre

A következő Cartoon DIGITAL rendezvényt Madridban tartják, ahol 30 előadó vitatja meg, hogy az internet és a mobilitás hogyan teremtett új kreatív és üzleti lehetőségeket az animációs tartalmakat készítők számára.   
  
Időpont és helyszín: **2017. november 28-30. Madrid**  
Jelentkezési határidő az ösztöndíjra: **2017. október 25.**  
  
Az ösztöndíjasok számára a CARTOON állja a szállás, az étkezés és az utazás (maximum 200 EUR) költségeit.  
[További információ](http://media.kreativeuropa.hu/kepzesek-esemenyek/item/330-cartoon-masters-osztondij-a-cartoon-digital-esemenyre)



## Animációs filmes írói ösztöndíj Franciaországba

## Alkotóházi ösztöndíjat hirdet a NEF Animation animációs filmek forgatókönyvíróinak és kritikusainak. A 2018. október 1. és 31. közötti időszakra szóló ösztöndíj a franciaországi Fontevraud-i Apátságba várja a résztvevőket. Az ösztöndíj összege 1200 euró. Pályázni motivációs levéllel, projekttervvel és önéletrajzzal lehet. Pályázati határidő: 2017. november 8. [További információ](http://media.kreativeuropa.hu/kepzesek-esemenyek/item/331-animacios-filmes-iroi-osztondij-franciaorszagba)



**EWA mentor program**

Az EWA mentor program olyan női producerek jelentkezését várja, akik nemzeti szinten megfelelő tapasztalattal rendelkeznek, és ezt európai/nemzetközi szintre kívánják emelni. A képzés a vállalatok stratégiai és üzleti fejlesztését is célozza.

Jelentkezési határidő: **2017. november 6.**  
[További információ](http://media.kreativeuropa.hu/kepzesek-esemenyek/item/334-ewa-mentor-program)



**FOCAL PRODUCTION VALUE 2018 - The European Scheduling & Budgeting Workshop**

A nyolcnapos workshop 12. alkalommal nyitja meg kapuit az európai filmgyártás területén fejlődni és kapcsolatot építeni kívánó junior rendezőasszisztensek és line producerek előtt. A képzés keretében fejlesztési fázisban lévő projektek elemzésére, a legjobb kreatív megoldások keresésére, esettanulmányok bemutatására és előadásokra kerül sor.

Időpont és helyszín: **2018. január 6-14., Lecce, Olaszország**  
Jelentkezési határidő: **2017. november 10.**[További információ](http://media.kreativeuropa.hu/kepzesek-esemenyek/item/336-focal-production-value-2018-the-european-scheduling-budgeting-workshop)



**EP2C Workshop Budapesten**

Az EP2C producerek és utómunkálatokért felelős szakemberek jelentkezését várja 6 napos workshopjára, melynek fő témái a játékfilmek utómunkálati fázisának technikai, pénzügyi és művészi aspektusai, tekintettel a koprodukciós környezet kihívásaira.

Időpont és helyszín: **2018. február 8-13., Budapest**  
Jelentkezési határidő: **2017. november 15.**[További információ](http://media.kreativeuropa.hu/kepzesek-esemenyek/item/337-ep2c-workshop-budapesten)



**Art Department Masterclass Vilniusban**

Az Art Department Masterclass digitális utómunkálatok témájában rendez képzést, mely elméleti szemináriumokat és gyakorlati feladatokat is magában foglal. A workshopra 20 jelentkező, illetve 5 fejlesztés alatt álló tv sorozat vagy játékfilm kerül kiválasztásra.

Időpont és helyszín: **2017. november 24-30. Vilnius**  
Jelentkezési határidő: **2017. október 30.**[További információ](http://media.kreativeuropa.hu/kepzesek-esemenyek/item/338-art-department-masterclass-vilniusban)

**  
Digital Distribution – Maximizing Reach and Revenues**

A képzés olyan ismeretekkel látja el a részt vevő filmes és televíziós producereket, valamint a forgalmazókat melyek segítik őket a digitalis forgalmazás lehetőségeinek kiaknázásában. Nemzetközileg elismert szakértők adják át digitális forgalmazással, újfajta üzleti modellekkel, jogi keretekkel, marketing és közönségépítési stratégiáikkal kapcsolatos tudásukat és tapasztalataikat.

Időpont és helyszín: **2017. november 15-19., Berlin**[További információ](https://en.epi.media/digitaldistribution/)



**TFL események**

**ScriptLab**  
Forgatókönyv-fejlesztő képzés, korai fejlesztési fázisban lévő játékfilm projektek számára.  
  
ScriptLab original: eredeti játékfilm-forgatókönyv fejlesztésén dolgozó forgatókönyvírók és rendezők   
ScriptLab adaptation: adaptált játékfilm-forgatókönyv fejlesztésén dolgozó forgatókönyvírók és rendezők  
ScriptLab story editing: játékfilmes történetírói képzés  
  
Jelentkezési határidő: **2017. december 1.**  
  
**FeatureLab**  
A 360° projekt első, vagy második nagyjátékfilmes projektjükön dolgozó forgatókönyvíróból, rendezőből és producerből álló csapatoknak szóló fejlesztő és közönségszervező képzés.  
  
FeatureLab 360: projektfejlesztő képzés  
FeatureLab audience design: közönségépítő képzés   
  
Jelentkezési határidő: **2018. március 1.**[További információ](http://www.torinofilmlab.it)

****

**LIM 2018 workshop**

A Kreatív Európa MEDIA programja által támogatott Less is More egy korlátozott költségvetésű játékfilmes projektek számára biztosított európai platform, a Le Groupe Ouest vezetésével.

A LIM workshop a filmgyártók új generációjának korlátozott költségvetésű, első, második illetve harmadik játékfilmes projektjeit várja, továbbá a színházi, a vizuális művészetek és dokumentumfilmek területéről érkező művészek jelentkezését is.

Jelentkezési határidő: **2017. október 30.**[További információ](http://media.kreativeuropa.hu/kepzesek-esemenyek/item/311-lim-2018-less-is-more-workshop)



**WEMW 2018 koprodukciós fórum és First Cut LAb**

A WHEN EAST MEETS WEST koprodukciós találkozó során több mint 30 ország 400 filmes szakembere ül össze. A találkozó elsődleges célja, hogy összehozzon filmfinanszírozókat, döntéshozókat és filmes szakembereket Kelet-Európából, Olaszországból, illetve minden évben egy választott régióból, amelyre a program külön hangsúlyt helyez.

Időpont: **2018. január 21-23.**Helyszín: **Trieszt, Olaszország**  
Jelentkezési határidő: **2017. október 31**.

**First Cut Lab**  
A First Cut Lab 3 vágási fázisban levő kelet-európai és/vagy olasz nagyjátékfilmre szabott képzési program. A kiválasztott producer-rendező csapatok személyre szabott tanácsadáson vesznek részt és szakértői véleményezésben részesülnek.

Jelentkezési határidő: **2017. december 7.**  
Jelentkezés: <https://vp.eventival.eu/trieste/2018>

****

**CPH:FORUM 2018**

A CPH:FORUM projekteket vár a következő 4 kategóriában:

1. FICTIONONFICTION – játék- és dokumentumfilmes elemekkel rendelkező kevert műfajú projektek
2. CINEMA – játékfilm-hosszúságú, nemzetközi forgalmazási potenciállal rendelkező dokumentumfilmes projektek
3. F:ACT – filmkészítést, tényfeltáró újságírást és aktivizmust ötvöző projektek
4. ART – filmszínházi vetítésre és vizuális művészeti bemutatásra szánt alkotások

Időpont:  
CPH:FORUM: **2018. március 21-22.**  
Projektek beérkezésének határideje: **2017. november 10.**[További információ](http://media.kreativeuropa.hu/kepzesek-esemenyek/item/314-cph-forum-2018)

****

**SOURCES 2 események**

A SOURCES 2  **SCRIPT DEVELOPMENT** workshopot hirdet európai forgatókönyv írók, producerek és rendezők számára, fejlesztés alatt álló játékfilmes és dokumentumfilmes projektjeik számára. A projekt 3 hónapos előkészítési fázisában részt vesz egy mentor is, a workshopot pedig egy utánkövetési időszak követi.

Időpont és helyszín: **2018. április 12-20., Berlin-Brandenburg**  
Jelentkezési határidő: **2017. december 1.**  
Időpont és helyszín: **2018. június, Norvégia (Film Camp)**  
Jelentkezési határidő: **2018. március 1.**  
  
**SOURCES 2 PROJECTS & PROCESS  
MENTOR KÉPZÉS**  
A SOURCES 2 workshopot hirdet továbbá a forgatókönyvírás (játék és dokumentumfilm) területén dolgozó mentorok, szakemberek számára.  
A workshop időtartama 4 nap.

Időpont: **2018. szeptember.**Jelentkezési határidő: **2018. június 1.**[További információ](http://media.kreativeuropa.hu/kepzesek-esemenyek/item/312-sources-2-workshop-felhivasok)

**Közelgő pályázati határidők:   
  
Általános tudnivalók:**

A Kreatív Európa program keretében minden pályázatot online kell beküldeni egy úgynevezett eFormon, azaz elektronikus jelentkezési lapon keresztül. A pályázás első lépéseként regisztrálni kell a pályázó céget az alábbi portálon, hogy létrehozzuk a cég saját ECAS (European Commission Authentication Service) hozzáférését:

<https://ec.europa.eu/education/participants/portal/desktop/en/home.html>

Az ECAS account létrehozása után regisztrálnunk kell a pályázó céget 7 egyszerű lépésben a következő oldalon:

<https://ec.europa.eu/education/participants/portal/desktop/en/organisations/register.html>

A regisztrációs folyamat végén a pályázó kap egy úgynevezett PIC személyi azonosítókódot, aminek segítségével hozzáférhetünk az eFormokhoz, és megkezdhetjük a pályázat elkészítését.

Kérjük, mindenképpen tartsák szem előtt, hogy az eFormokat minden esetben az adott határidő napján legkésőbb déli 12 óráig (CET) lehet elküldeni, de nem ajánlatos az utolsó napig várni a pályázat beküldésével, mert a nagy forgalom leterhelheti az internetes rendszert.

**22/2017 Fejlesztés - Egyedi projektek**

I. Határidő: **2017. november 23., csütörtök**

II. Határidő: 2018. április 19., csütörtök

**17/2017 Filmfesztiválok**

I. Határidő: **2017. november 23., csütörtök**

II. Határidő: 2018. április 26., csütörtök

**21/2017 Televíziós műsorgyártás**

I. Határidő: **2017. november 16., csütörtök**

II. Határidő: 2018. május 24., csütörtök

**12/2017 Szelektív mozi forgalmazás**

I. Határidő: **2017. december 05., kedd**

II. Határidő: 2018. június 14., csütörtök

[Bővebben a pályázatokról](http://media.kreativeuropa.hu/palyazatok)

Üdvözlettel,   
Kovács Ágnes Laura



**Kreatív Európa Iroda / Creative Europe Desk Hungary   
MEDIA alprogram / MEDIA Sub-programme**  
Kreatív Európa Nonprofit Kft.  
H-1145 Budapest, Róna u. 174.  
I ép. III/304.  
Tel: +36 1 300 7202  
[media@kreativeuropa.hu](mailto:media@kreativeuropa.hu)   
[media.kreativeuropa.hu](http://media.kreativeuropa.hu/)